L 52/26
SL
Uradni list Evropske unije
20.2.2023
PRILOGA VIII
Okužba z virusom mrzlice doline Rift DEL 1 POSEBNI POGOJI ZA IZVAJANJE ZAŠČITNEGA CEPLJENJA V NUJNIH PRIMERIH ZA PREPREČEVANJE IN OBVLADOVANJE MRZLICE DOLINE RIFT
1.
Velikost območja cepljenja: polmer 50 km okoli prizadetih obratov ali obročno cepljenje na razdalji med 20 in 50 km. 2.
Velikost območja okoli območja cepljenja: ni posebnih pravil. 3.
Vrsta cepiva, ki ga je treba uporabiti ali prednostno razvrstiti: inaktivirana cepiva.
Oslabljena živa cepiva se lahko uporabljajo samo na endemičnih območjih. 4.
Minimalna precepljenost: ni posebnih pravil. 5.
Ciljne živali/vrste: živali vrst s seznama v skladu z Izvedbeno uredbo (EU) 2018/1882, ki se gojijo na območju cepljenja, vključno z vsaj govedom, ovcami, kozami in kamelami.
DEL 2 POSEBNI POGOJI ZA OKREPLJENO KLINIČNO IN LABORATORIJSKO SPREMLJANJE, KI GA JE TREBA IZVAJATI NA OBMOČJIH CEPLJENJA IN OBMOČJIH OKOLI OBMOČIJ CEPLJENJA MED ZAŠČITNIM CEPLJENJEM V NUJNIH PRIMERIH ZA PREPREČEVANJE IN OBVLADOVANJE MRZLICE DOLINE RIFT
Pasivno spremljanje: okrepljeno pasivno spremljanje splavov, mrtvorojenih živali in umrljivosti novorojenih živali poleti in jeseni (med vrhom in koncem sezone vektorja) na območjih cepljenja in območjih okoli območij cepljenja.
DEL 3 POSEBNI POGOJI ZA PREPOVED PREMIKOV ŽIVALI IN PROIZVODOV TER ZA ODOBRITEV ODSTOPANJA V SKLADU S ČLENOM 13 NA OBMOČJU CEPLJENJA, KJER SE IZVAJA ZAŠČITNO CEPLJENJE V NUJNIH PRIMERIH ZA PREPREČEVANJE IN OBVLADOVANJE MRZLICE DOLINE RIFT
1.
Živali in proizvodi, za katere velja prepoved premikov: cepljene živali in proizvodi iz njih, vključno s semenom, zarodki in oociti, namenjenimi za premik v druge države članice. 2.
Zarodni material, za katerega velja prepoved odvzema: seme, oociti in zarodki živali vrst s seznama. 3.
Pogoji za odobritev odstopanja v skladu s členom 13(2), točka (b)(ii), členom 13(3), točka (b), in členom 13(4), točka (b).
Premiki, ki se lahko odobrijo.
Premiki cepljenih živali in proizvodov iz njih, vključno s semenom, zarodki in oociti, v drugo državo članico, za katero pristojni organ namembne države članice izda posebno dovoljenje za vstop vsake pošiljke cepljenih živali ali proizvodov iz njih.
To dovoljenje lahko temelji na rezultatih laboratorijskih preiskav.
DEL 4 OBDOBJA OBNOVITVE ZDRAVSTVENEGA STATUSA ZA MRZLICO DOLINE RIFT
Ni dodatnih posebnih zahtev za bolezen